Výcvik kozmonautov zvyčajne trvá celý rok.
Musia získať poznatky z astronómie,
astrofyziky,
leteckej fyziológie,
poznatky o obežných dráhach,
alebo o orbitálnom riadení.
Súčasťou základného výcviku kozmonauta je aj výcvik prežitia.
V čase vesmírneho programu Gemini
nebolo nikdy celkom isté, kde kozmická loď pristane,
v prípade núdzového návratu na Zem.
Absolvovali sme preto výcvik prežitia v púšti, na vode a v divočine.
Museli sme sa naučiť veľa užitočných vecí,
napríklad ako chytiť a uvariť hada
alebo ako získať vodu v púšti.
Po jeden a pol ročnom základnom výcviku
sme sa dostali na zoznam kozmonautov,
ktorých však bolo v tom čase priveľa.
Kým sa pre nás uvoľnilo miesto,
priradili nám zatiaľ iné povinnosti,
aby sme boli stále pripravení
a mohli pokračovať s našim výcvikom.
Piatim z nás pridelili prácu pri lunárnych moduloch
počas ich konštruovania.
Strávili sme tam veľa času.
V module č. 6 som aj spával na podlahe.
Strávil som v ňom viac času ako posádka,
ktorá ním letela na Mesiac.
Neskôr som sa stal členom podpornej posádky Apolla 8.
Kozmická loď Apollo 8 letela k Mesiacu a späť,
ale na Mesiaci nepristála.
Keď sa nachádzali za Mesiacom,
museli pomocou manévru zážihu motorov spomaliť natoľko,
aby sa dostali na obežnú dráhu Mesiaca.
Nám na Zemi nezostávalo nič iné, len sedieť a čakať.
Keď boli nad odvrátenou stranou Mesiaca,
vedeli sme, že ak ich uvidíme na druhej strane príliš skoro,
tak bol zážih motorov prikrátky, nespomalili dostatočne,
nedostanú sa na obežnú dráhu, ale odletia do otvoreného vesmíru.
Ak by sa ukázali o čosi neskôr, znamenalo by to,
že to so zážihom prehnali
a zrútia sa na povrch Mesiaca.
A bez lunárneho modulu
to nie je príliš veľká zábava.
Viete si predstaviť, ako sa nám uľavilo,
keď sa objavili na druhej strane Mesiaca v tom správnom okamihu.
Potom som bol členom podpornej posádky Apolla 12.
Do kozmickej lode udrel blesk počas
štartu z odpaľovacej rampy.
Neďaleko zúrila búrka
a blesk udrel do vrcholu kozmickej lode.
Elektrický náboj prešiel celou loďou,
cez pomocné motory,
a zasiahol štartovaciu plošinu.
Vypadol elektrický prúd
a nefungovali počítače.
Viete si predstaviť, čo musela prežívať posádka vo vnútri lode.
Zrazu na okamih všetko zhaslo.
Keď nabehlo napájanie z batérií, všetky prístroje znovu ožili.
V lodi sa rozsvietila každá kontrolka.
Kontrolky všetkých prístrojov blikali, bzučali a vydávali výstražné signály,
Všetky prístroje upozorňovali na chybu.
Posádka zostala úplne zmätená, nevedeli, čo sa deje.
Keď sa dostali na obežnú dráhu,
skontrolovali sme všetky systémy
a všetko fungovalo správne.
V tom prišiel môj čas.
Poverili ma ďalšou úlohou. Leteckou úlohou.
Bol som v záložnej posádke Apolla 16.
To znamenalo, že by som mal byť členom hlavnej posádky Apolla 19.
Pár týždňov po začiatku výcviku,
však NASA nečakane vyhlásila,
že ruší lety Apollo 18, 19 a 20.
Vojna vo Vietname naďalej zúrila
a peňazí v rozpočte nebolo nazvyš.
Takže si viete predstaviť,
ako to nás troch zlomilo.
Prišli sme o príležitosť letieť na Mesiac.
Po pár týždňoch sa mi ozval Tom Stafford.
V tom čase bol vedúci oddielu kozmonautov.
Zavolal ma do svojej kancelárie
a povedal mi, že ho mrzí,
že som prišiel o možnosť letieť na Mesiac,
ale má pre mňa ďalšiu prácu.
Chcel, aby som sa stal veliteľom
tretej a poslednej misie Skylab.
Opýtal sa ma: „Berieš to?
Odpovedal som: „Samozrejme!“
Musím sa priznať, že som bol nervózny,
pretože to mal byť môj prvý let.
Obyčajne nebýva nováčik hneď veliteľom letu.
Zvyčajne musí mať za sebou aspoň jeden let.
V mojom prípade to bolo inak.
Bolo to dosť nečakané.
Posledným nováčikom v role veliteľa bol Neil Armstrong v programe Gemini 8.
[Gerald Carr a 4 členovia jeho tímu držali v rokoch 1974 až 1978]
[svetový rekord v počte hodín strávených vo vesmíre.]
[Každý z nich strávil vo vesmíre 2017 hodín, 15 minút a 32 sekúnd.]
[Carr strávil 15 hodín a 48 minút mimo lode počas 3 výstupov do vesmíru.]